**Sklepi 2.sestanka Razširjenega strokovnega kolegija za maksilofacialno in oralno kirurgijo – RSK za MAFAOK**

Ljubljana, 10. 5. 2022, 18:00-20:00

**Prisotni:** Vsi člani RSK za MAFAOK:

Peter Balon, dr. med., dr. dent. med., specialist maksilofacialni kirurg,

Gordan Čok, dr. dent. med., specialist oralni kirurg,

Prim. Vojko Didanovič, dr. med., specialist maksilofacialni kirurg in specialist otorinolaringolog,

Asist. dr. Tadej Dovšak, dr. med., dr. dent. med., specialist maksilofacialni kirurg,

Lampros Skamakgoulis, dr. dent. med., specialist maksilofacialni kirurg,

Doc. dr. Aleš Vesnaver, dr. med., specialist maksilofacialni kirurg.

Ostali prisotni:

Mag. Andreja Eberlinc, dr.med., predstavnica SZD pri JC H&N pri UEMS (k točki 5.)

Dime Sapundjiev, dr..dent.med., koordinator za področje oralne kirurgije pri SZD (k točki 6.)

Prof. Nataša Ihan Hren, dr. med., dr. dent med. predstavnica maksilofacialne in oralne kirurgije pri UEMS (k točki 4. in 6.)

Sklep 1

Člani RSK za maksilofacialno kirurgijo soglasno potrdimo zapisnik in sklepe uvodnega sestanka z dne 9.2.2022.

Sklep 2

Člani RSK priporočamo uporabo MRONJ kalkulatorja kot pripomočka za oceno tveganja razvoja MRONJ.

Sklep 3

RSK predlaga razširitev izvajanja implantoloških storitev na sekundarnem nivoju na stroške ZZZS. To vključuje stanja zapisana pod 30. členom Pravil obveznega zdravstvenega zavarovanja in sicer pod točko 2., 4. in 5. Zdravstvena stanja pod točkama 1. in 3. bi se še naprej zdravilo le na terciarnem nivoju.

Sklep 4

V Direktivi EU 2005/36 o priznavanju poklicnih kvalifikacij obstajata dve ločeni skupini za specializacijo iz maksilofacialne kirurgije. V prvo so uvrščene države z zahtevano osnovno medicinsko izobrazbo, v drugi pa so tiste z zahtevano medicinsko IN zobozdravstveno izobrazbo. Slovenija je trenutno uvrščena v prvo, vendar pa bi bila potrebna premestitev v drugo saj imamo od leta 2014 predpisan sistem specializacije z dvojno izobrazbo. V načrtu je tudi preimenovanje specializacije iz maksilofacialne kirurgije v specializacijo iz oromaksilofacialne kirurgije. Spremembo je potrebno sporočiti na Ministrstvo za zdravje in Zdravniško zbornico Slovenije da uredita vse potrebno za spremembo v Direktivi 2005/36.

Sklep 5

Predlaga se ustanovitev Sekcije za kirurgijo glave in vratu Slovenije. Pobudo pri ustanavljanju bomo prevzeli maksilofacialni kirurgi in otorinolaringologi, vendar bomo, zaradi izrazite multidisciplinarnosti in veliko nejasnosti razvoja discipline v Evropi, s konkretnejšimi koraki počakali do priporočil iz UEMS-e.

Sklep 6

Delovna skupina, ki jo sestavljajo: Dime Sapundjiev, dr. dent. med., (koordinator za specializacije iz oralne kirurgije pri ZZS), asist. dr. Tadej Dovšak, dr. med., dr. dent. med., (katedra za MA-FA in oralno kirurgijo MF Lj), prim. Vojko Didanovič, dr. med., (predsednik SSMOK), Gordan Čok, dr. dent. med. in Aleksander Lipovec, dr. dent. med., (oba člana SSMOK, oralna kirurga) ter doc. dr. Aleš Vesnaver, dr. med., (predsednik RSK za maksilofacialno in oralno kirurgijo); preveri dokument kurikuluma specializacije iz oralne kirurgije in če je potrebno vsebinsko dopolni. Sestanek delovne skupine skliče dr. Sapundijev, ki bo končni predlog predstavil na naslednjem sestanku RSK.

Sklep 7

Datum naslednjega sestanka bo torek 11.10.2022 ob 18.30, v knjižnici MAFA.

Predsednik RSK za MAFAOK Zapisnik sestavil:

Doc. dr. Aleš Vesnaver, dr. med. Peter Balon, dr.med., dr.dent.med.